DIVENDRES, 19 D'ABRIL DEL 2024 - vviviv.lesportiudecatalunya.cat - Elesportiucat - ANY 23. NÚM. 8059 


BARÇA TENNIS BARCELONA OPEN BANC SABADELL HOQUEI PATINS COPA 


Araujo, molest amb la Ruud i Tsitsipas El Vila-sana venç 
DG oo passen a quartsi el Corunya (1-0) i 

critica de Gündogan De Minaur perd s'enfrontarà al 

El central diu que l'estripada del jugador contra el francès Telecable, botxí 

alemany traspassa els límits del respecte de 19 anys Fils del Manlleu (2-0) 


mirana MARTA TORREJÓN 


SEGONACAPITANAIIIDEFENSA 
BARÇA 


ORIOL DURAN 


ENORME 


BEA ORTIZ ASTRALPOOL SABADELL 


"El Sant Andreu fa un bon curs 
però sabem el que hem de fer" 


ae P 5 EEES - 
"Hem de marcar el nostre estil i Contra l'Olympiacòs hem de es) 
no anar a remolc del Sabadell” 24 


MARTINA TERRÉ CN SANT ANDREU in Es ANNI ESPAR ASSOLIM MATARÓ 
T defensar i minimitzar errades Pr? 

Marta Torrejón SEGONA CAPITANA I DEFENSA DEL BARÇA 


“No vull marxar 


sense haver 
jugat abans al 
nou Camp Nou" 


UEFA VVOMEN'S CHAMPIONS LEAGUE : Als seus 34 anys i després d'haver-ho guanyat tot 
amb el Barça, a Marta Torrejón encara li queden somnis. El més immediat, arribar a Bilbao i 


conquerir la tercera Champions: l'altre, jugar un partit europeu o un clàssic a la nova casa dels culers i 


Oriol Tortajada 
SANT JOAN DESPÍ 


an Mamés espera en 

l'horitzó. El Barça està a 

només dos partits dela 

final de Bilbao. Una final 
de la Champions més. Seria la 
cinquena en les últimes sis edi- 
cions. Però abans espera el 
Chelsea, rival en la final de Gó- 
teborg i rival en les semifinals 
de fa un any. En tots dos casos, 
el Barça va acabar imposant-se. 
Marta Torrejón (Mataró, 27 de 
febrer del 1990) confia que no 
canvii la tendència. Somia una 
altra final. 


seguida. Han convertit un repte 
extraordinari en un hàbit. 
Jugar sis semifinals de forma 
consecutiva és d'un mèrit enor- 
me i mostra fins a quin punt 
s'estan fent bé les coses en els 
últims anys. No és una cosa 
d'ara, ja fa temps que s'està tre- 
ballant molt bé. Les jugadores 


que fa més anys que som ala ca- i 
: bé ha tingut una lesió de genoll i 
: encara no sabem Si arribarà o 

t no... [Lauren James tampoc va 

' anar convocada dimecres con- 

: tra l'Aston Villa per molèsties, 

: victòria per 3-0.] Però soc de les 
: que pensen que aquest Chelsea 
: continua sent perillós sense 
text és diferent. Aquesta vegada i 
: per ales semifinals, no te'l rega- 
' len. 


sa sabem perfectament com ha 
costat arribar fins aquí. Ara tot 
sembla fàcil, però no ho és. Cos- 
ta molt arribar i costa molt 
mantenir-se. 


Un altre cop el Chelsea. 
El rival és el mateix però el con- 


l'anada és a casa i la tornada és 
a Londres i això també ho fa di- 
ferent. Es un altre Chelsea. Te- 


P nim la referència dels prece- 

i dents recents i tenim confian- 

: ça, però cada eliminatòria és un 
: món. M'espero una eliminatòria 
: ajustada. 


: El Chelsea ve de perdre la final 

: de la League Cup contra l'Arse- 

: nal i les semifinals de la FA Cup 
: Contra el Manchester United. 

' És un animal ferit. 

' Es un Chelsea que ve de perdre 

: partits importants, sí, però la 

: Champions és diferent de tot. 

: No estan en el seu millor mo- 

: ment, però segur que afronten 

: aquestes semifinals com una 

: Oportunitat única per canviar la 
: dinàmica. 

Sisena semifinal de Champions : 

: El passat estiu van marxar Per- 
: nille Harder i Magdalena Eriks- 

: Son. Fa uns mesos es va lesio- 

: nar de gravetat Sam Kerr... 

' noms importants que ja no hi 

: són. 

: Han tingut sortides de molt re- 

: nom com ara Harder i Eriksson, 
i com bé dius, la baixa per lesió 


de Sam Rerr, Millie Bright tam- 


tots aquest noms. El bitllet 


: Emma Hayes fa una dècada que 
: entrena el Chelsea. Quan acabi 

: la temporada marxarà a la se- 

: lecció dels Estats Units i estarà 
: en els Jocs de París. Què li sem- 
: bla el salt? 

! Fa molts anys que està en el 

' Chelsea i entenc que tingui la 

: motivació per afrontar un canvi 
: d'aires i nous reptes. 


: El Chelsea va jugar dimecres i 

: tindrà 48 hores per preparar el 

: partit. Vostès han tingut set- 

: mana neta. 

 S'agraeix tenir una setmana ne- 
! ta. Ja ens tocava. Abans de l'atu- 
: rada de seleccions havíem jugat 
: molts partits, em sembla que 

: van ser vuit partits en quatre 

: setmanes, i necessitàvem una 

: pausa. Ara hem tingut set dies 

: per poder preparar el partit 

i contra el Chelsea i això ajuda en 
l'àmbit de focalitzar, de prepa- 

: ració i de descans, és clar. 


' Vostè va ser bastant protago- 

: nista en l'eliminatòria de l'any 

: passat perquè la lesió de Lucy 

: Bronze li va permetre jugar a 

: Londres i ser titular a Barcelo- 

' na. Com ho recorda? 

: Van ser dos partits de molta 

: tensió. Recordo que quan es va 

: lesionar la Lucy gairebé no vaig 

: tenir temps ni per escalfar. Vaig 
i entrari vaig fer un pal. Vaig 

! gaudir molt de poder jugar en 

: un estadi com Stamford Bridge. : 
: Després, en la tornada, em va 
tocar ser titular, teníem l'elimi- 


' natòria a favor, el Camp Nou i 
t era ple, va ser molt emocionant. : 


: Canvia l'escenari: el Camp Nou 
: per Montjuic. És una estadi que 
: la uneix amb el seu passat, oi? 

i Tinc un vincle fort amb Montju- 
: ic. Esunestadion enelseudia : 
' vaig fer de recollidora de pilotes. /: 
: També hi anava sovint com a 

' aficionada a veure jugar el meu 

i germà quan ell estava en el pri- 
mer equip de l'Espanyol. És un 

: estadi emblemàtic de Barcelo- 

: na. Un estadi olímpic. Com a ca- 
t talana és un estadi que em ge- 

: nera orgull, té una gran història 
: al darrere. 


: Al gener va renovar fins al 

: 2025. Poder jugar al nou Spoti- 
: fy Camp Nou va ser un element 
: important en la decisió2 

i Un dels al-licients de la renova- 
: ció era poder complir el somni 

i de jugar al nou Spotify Camp 

: Nou, sí. No era l'únic, però sí un 
: factor important. No vull mar- 

! xar sense haver jugat abans 

: allà. Per mi el Johan és una joia, 
però com a barcelonista poder 

: jugar al nou estadi és una cosa 

: que em fa il.lusió. Encara falta. 

l Esperem que les obres acabin 

: en els terminis previstos. 


: Vostè ja ha superat la barrera 
: dels 400 partits amb el Barça. 
: Descarta atrapar Melanie Ser- 


rano? 


: La Melanie és història del Bar- : 
: ça. Ha estat aquí tota la vidaiha : 


: arribat a uns números incre- 
t ibles. Jo no em marco una xifra, 
: només em fixo en el present i 
: intentar gaudir de cada minut. 


i Vostè també figura entre les 10 
: jugadores del món amb més 

: partits de Champions. Què li 

: diu la dada? 

t Em fa sentir orgullosa de la me- 
i va trajectòria. Estic en una llis- 

' ta amb noms molt icònicsi fa il- 
: lusió, és clar. També he de dir 

: que considero que aquesta és 

: una dada amb data de caduci- 

l tat, perquèjo en la meva etapa 

: en l'Espanyol només vaig gua- 

: nyar una lliga i vaig jugar un cop 
t la Champions. Aquí en el Barça 
t faja molts anys que s'està tre- 

P ballant bé, tenim una continu- 
 itat molt gran en la Champions, 
! arribant sempre a fases finals, i 
: jugadores del club que tinguin 

I un cert recorregut a la casa es- 

: tan destinades a arribar a 

: aquests números. 


' Quan acabi l'actual contracte 
: tindrà 35 anys. Pensa en el fu- 
: tur2 Continuarà abraçada a la 
' pilota o serà moment de treure 


la pols als llibres de biologia2 

: Jugar sis semifinals 
: dela Champions 

: consecutives és d'un 
: mèrit enorme. Costa 
: arribar i costa molt 

: mantenir-se 


: [Riu] Estic tranquil-la. Vull 

i veure com acabem aquesta 

' temporada i com comencem la 
i següent. Soc una persona que 

: es guia molt per les sensacions i 
ja ho veurem. Mentre cregui 

: que puc aportar coses a l'equip, 
: seguiré aquí. Per molt que ara 

i segurament no tingui el pes 
dins l'equip que tenia fa dos o 

i tres anys, em sento valorada. 


' La final és a Bilbao. Hi pensa? 
: Fa illusió que la final sigui aquí 

' aprop. La mobilització dels nos- 
tres aficionats seria molt més 

' fàcil, tot i que en el passat ens 

' han demostrat que han viatjat 

: allà on ha calgut. Però bé, a mi 

: m'agrada no pensar gaire enllà. 

! Bilbao em queda lluny ara ma- 

t teix. Estic focalitzada en el 

: Chelsea. 


' Fa uns dies, amb les seves com- 
: panyes Lucy Bronze i Esmee 

t Brugts, va participar en un 

: ‘Meet&Greet’ a la Barça Store 

: de Canaletes. Com ho van 

: viure? 

: Són coses que, si no les vius en 

: persona, no te les pots imagi- 

i nar. Puc comprendre veure un 


: Tincunvinclefort 

: amb Montjuic. Hi vaig 
: fer derecollidora 

: depilotesiara 

: hivullfer història 

: Contra el Chelsea 


: Johan ple en dia de partit, puc 

i comprendre que s'ompli Mont- 

: juic per veure unes semifinals 

! contra el Chelsea, puc com- 

: prendre que hagi vingut gent 

: quan ha tocat celebrar algun tí- 

: tol... però veure la cua de gent 

' que es va formar allà al carrer 

i enun dia laborable... Va ser 

: molt emocionant. Espectacular. 
: Hi ha gent finsi tot que es va 

: quedar a fora sense poder en- 

t trar. Teníem pactada una hora i 
i vam acabar estant-hi una hora i 
: mitja. Anys enrere amb prou 

i feina et reconeixien pel carrer. 

t L'evolució ha estat molt gran. 


: Com va viure el Catalunya-Pa- 

' raguai2 

i Va ser un dia molt especial. Em 
t Vaig poder retrobar amb compa- 
: nyes com ara la Vicky ila Leila, 

: el Xavi Llorens, va venir molta 

: família. Va ser una gran festa 

: del futbol català. 


: Ara que es consolidi, no? 

: Atotes ens agradaria que això 
t es consolidés, sí. Esperem que 
no hàgim de tornar a esperar 

t cinc anys per veure la selecció 
: catalana. El 


400 penyistes ala I| Irobada de 
Penyes dels Paisos Catalans 


L'acte ha homenatjat l'Avi del Barça i ha repassat passat, present i 
futur de les penyes barcelonistes 


Santpedor va viure una jor- 
nada plena de barcelonis- 
me amb motiu de la II Tro- 
bada de Penyes Barcelonis- 
tes de Federacions dels Pa- 
isos Catalans, organitzada 
per la Federació de Penyes 
del Bages, el Berguedà i la 
Cerdanya, amb la col-labo- 
ració de la Confederació 
Mundial de Penyes, la Pe- 
nya Blaugrana de Santpe- 
dor i l'Ajuntament de Sant- 
pedor. Prop de 400 penyis- 
tes arribats de diversos 


punts del territori català, 
valencià i balear, i en re- 
presentació de 130 penyes, 
van participar a l'acte. 

La primera part es va 
celebrar a l'Auditori del 
Convent de Sant Francesc. 
Sota la conducció d'Atsana 
Vayevoda, hi va haver les 
benvingudes a càrrec d'An- 
toni Guil, president de la 
Confederació Mundial de 
Penyes, Antoni Valverde, 
president de la Federació 
de Penyes del Bages, el 


Berguedà i la Cerdanya i de 
la PB Santpedor, i Agustí 
Comas, alcalde de Santpe- 
dor. També es van presen- 
tar els projectes de les tres 
comissions de treball de la 
confederació i va intervenir 
el síndic de penyes, Ramon 
Térmens. 

A continuació, hi va ha- 
ver un debat sobre el paper 
de les penyes en la història 
del FC Barcelona, així com 
el seu present i el camí que 
han de prendre en el futur. 


Hi van participar el mateix 
Antoni Guil, Marc Cornet, 
representant de Seguiment 
FCB, Antoni Rovira, exdi- 
rectiu de l'Àrea Social del 
FC Barcelona i màxim res- 
ponsable de Penyes entre 
el 2003 i el 2007, i els pe- 
riodistes Joan Poquí i Laia 
Tudel. Tots ells, moderats 
per la periodista Queralt 
Arias. Abans, el vicepresi- 
dent de la confederació, 
Salva Torres, havia fet una 
breu introducció històrica. 


CONFEDERACIÓ 
MUNDIAL DE PENYES 
DEL FCBARCELONA 


Vora 400 penyistes van ser a la trobada El MARC GUILLÉN 


La segona part de l'acte 
es va centrar en l'ho- 
menatge a Joan Casals, 
l'Avi del Barça, amb pre- 
sència de la seva família. 
Entre altres, hi van partici- 
par Jordi Monturiol, autor 
del llibre 'L'Avi Joan', Joan 
Giménez, secretari de la 
Confederació Mundial de 
Penyes i ideari de la crea- 
ció d'un capgròs que recrea 
l'Avi del Barça, i la PB Be- 


nissa, que duu el nom de 
Joan Casals. 

En la trobada hi van ser 
presents altres noms molt 
lligats al barcelonisme, 
com ara Víctor Font, Marc 
Círia, Marc Duch o Ricard 
Faura, així com els perio- 
distes Toni Closa i Frederic 
Porta. Totes les federa- 
cions i penyes van marxar 
amb una bufanda comme- 
morativa de record. 

Barça. Araujo respon a Gúndogan, que després del partit 
contra el PSG es va mostrar crític amb ell per l'acció de 
l'expulsió: "Tinc codis i valors que s'han de respectar" 


Mala maror 


Carles Gonzàlez 
BARCELONA 


No és fàcil girar full després 
d'una eliminació en la 
Champions. Iel Barça no és 
cap excepció. La darrera, a 
mans del PSG, en una eli- 
minatòria que vail-lusionar 
enormement tots els esta- 
ments de l'entitat després 
d'una anada de quarts de fi- 
nal prometedora (2-8) i que 
va desembocar en una pa- 
tacada important amb el 
desenllaç de la tornada (1- 
X), marcada per l'expulsió 
de Ronald Araujo en el mi- 
nut 29, quan el conjunt 
blaugrana tenia dos gols 
d'avantatge. 

L'adeu europeu, dones, 
ha estat colpidor i, en vista 
dels últims esdeveniments, 
especialment al vestidor. I 
és que s'hi ha produit un en- 
frontament —dialèctic i a 
còpia de declaracions públi- 
ques— entre dos líders, el 
mateix Araujo i Ilkay Gün- 
dogan, del qual es desprèn 
una flaire de mala maror. 
Les paraules del migcam- 
pista després del duel de di- 
marts, en què esva mostrar 
crític amb el central per 
l'acció de l'expulsió, en són 
el desencadenant. "Ho te- 
níemalesmansiho hemre- 
galat al PSG. Això és la 
Champions. Es impossible 
remuntar si un dels teusju- 
gadors és expulsat", va ma- 
nifestar. "En un moment 
crucial com aquest, has 
d'estar segur que aconse- 
guiràs la pilota, i si no, has 


El protagonista 


é6Prefereixo 
guardar-me per a mi 
el que penso. Tinc 
Codis i valors que 
s'han de respectar33 


Ronald Araujo 
CENTRAL DEL BARÇA 


de deixar marxar l'opo- 
nent. Prefereixo concedirel 
golodeixar eldavanter amb 
un un contra un contra el 
porter", hi va afegir. "Que- 
dar-te amb deu tan aviat en 
un partit així et mata", va 
concloure. No és la primera 
reflexió d'aquest tipus que 
fa Gundo des que és al Bar- 
ça. L'alemany, que dimarts 
també va lamentar-se de 
com l'equip havia defensat 
l1-2 encaixat, és exigent i 
s'expressa sense embuts. 
Jafa uns mesos, a l'octubre, 
després del clàssic que el 
Barça va perdre (1-2) con- 
tra el Real Madrid, també 
va fer unes declaracions si- 
milars. "Vull ser honest pe- 
rò sense passar-me per no 
equivocar-me. Vinc del ves- 
tidori òbviament la gent es- 
tà decebuda després d'un 
partit tan gran, tan impor- 
tant i d'un resultat tan inne- 
cessari. Però m'agradaria 
veure més enuig, més de- 
cepció. Això és part del pro- 
blema", va dir. "No vaig ve- 
nir aquí per perdre aquest 
tipus de partits o permetre 
que s'obrin aquestes es- 
querdes", va indicar. 


Aleshores, la franquesa 
delmigcampista de 88 anys 
no vatenir transcendència. 
“Dins del vestidor no ha ge- 
nerat cap polèmica", va 
aclarir Xavi. Però aquesta 
vegada Araujo no ho ha aca- 
bat de pair bé. "Prefereixo 
guardar-me per a mi el que 
penso. Tinc codis i valors 
que s'han de respectar", va 
etzibar ahir a l'Antiga Fà- 
brica Damm l'uruguaià, en 
la presentació dela 19a edi- 
ció del llibre Relats solida- 
ris de l'esport, de la qual és 
padrí. Va ser sec, el jugador 
de 25 anys, quan li van tor- 
nar a preguntar per les pa- 
raules de Gúndogan, sobre 
les quals no es va voler allar- 
gar. "Ja he respost a aques- 
ta pregunta", va asseverar. 
Ho resoldran en privat. 

La d'ahir va serla prime- 
ra aparició pública del de- 
fensa charrúa després del 
duel amb el PSG, que irre- 
meiablement, va situar-lo 
enelfocus. “Estic trist, com 
tots els culers", va assegu- 
rar Araujo, que va explicar 
la sevavisió delafatídica ac- 
ció amb Bradley Barcola 
que li va costar la vermella. 
"Es una jugada fortuita, és 
50-50; si no la xiula, no pas- 
sares,isilaxiula, m'had'ex- 
pulsar. No em sento res- 
ponsable. Es un condicio- 
nant perquè ens quedem 
amb deu i sé el que puc 
aportar a l'equip", va afegir 
el capità, que ja pensa en el 
clàssic de diumenge (21 h): 
Tenim una oportunitat i 
anirem a totes.” El 


Ronald Araujo, ahir, en la presentació del llibre ‘Relats solidaris de l'esport" El EFE 


Soto Grado serà l'àrbitre del clàssic de diumenge (21 h) 


César Soto Grado arbitrarà : 
a primera divisió, l'àrbitre de 

i 43 anys dirigirà el primer 

1 clàssic de la seva carrera, en 

i la qualha arbitrat en 17 oca- 

' sions el Real Madrid i en nou 
el Barcelona. El seu balanç 

1 amb el Real Madrid és d'11 

i victòries, quatre empats i 

i dues derrotes per als blancs, i 
i ambelBarça, de tres victò- 
ries, dos empats i quatre der- 
-rotes per als blaugrana. 


diumenge (21h) el trans- 
cendental Real Madrid - 
Barça. El col-legiat del co- 
mitè de La Rioja estarà au- 
xiliat en el VAR pel murcià 
José María Sànchez Martí- 
nez i per Eduardo Prieto 
Iglesias; els jutges de línia 
seran Pau Cebrián Devis i 
Íñigo Prieto López de Ce- 
rain, i el quart àrbitre serà 
Manuel Camacho Garrote. 


Després de cinc temporades 


' Aquesta temporada ha ar- 

! bitraten dues ocasions els 
i culers, en dos partits que 

'. Van aixecar polseguera 

i amb accions polèmiques 

i enelsúltims minuts: al feu 
! del Getafe (0-0), on els 

i: barcelonistes van reclamar 
: Un penal sobre Araujo, i al 

i del Granada (2-2), on va 

i anul-lar un gol de João Fé- 

. lixper fora de joc posicio- 

: nal de Ferran Torres. 


Europa League. l'Atalanta elimina els ‘reds’, els grans favorits, i de retruc això 
propicia que els cinc primers de la Serie A juguin la Champions el curs vinent 


El Liverpool plora: Itàlia somriu 


C.G. 
BARCELONA 


La gran sorpresa dels 
quarts de final de l'Europa 
League va confirmar-se 
ahir a Bèrgam. El Liver- 
pool, gran favorit per gua- 
nyar la competició, va ser 
eliminat per lAtalanta. 
Els reds, tot i guanyar (O- 
1), no en van fer prou per 
aixecar el resultat de l'ana- 


da (0-8) i s'acomiaden de 
lacompetició. De retruc, la 
classificació de La Dea be- 
neficia el futbol italià, ja 
que aconsegueix una de 
les dues places extra de 
llocs de Champions Lea- 
gue que la UEFA atorga a 
les federacions que millors 
resultats aconsegueixin 
aquest curs. D'aquesta 
manera, els cinc primers 
classificats de la Serie A 


d'aquesta temporada ju- 
garan la màxima competi- 
ció continental. Per a 
l'Atalanta, però, evident- 
ment el més rellevant ara 
mateix és que és a semifi- 
nals de l'Europa League, 
on seles haurà amb el Mar- 
sella. L'altra eliminatòria 
la disputarà l'intractable 
Leverkusen, que s'enfron- 
tarà al Roma per un lloc a 
Dublín. E 


Jürgen Klopp, ahir al 
Gewiss Stadium El EFE 


Europa League 


QUARTS DE FINAL 
ROMA- Milan 

Tornada: 2-1 

Resultat global: 3-1 
ATALANTA- Liverpool 
Tornada: 0-1 

Resultat global: 3-1 
West Ham- LEVERKUSEN 
Tornada: 1-1 

Resultat global: 1-3 
MARSELLA- Benfica 
Tornada: 1-0 (4-2) 
Resultat global: 2-2 


Conference L. 


QUARTS DE FINAL 


Lilla- ASTON VILLA 
Tornada: 2-1 (3-4) 
Resultat global: 3-3 
FIORENTINA- Plzen 
Tornada: 2-0 
Resultat global: 2-0 
PAOK- BRUGES 
Tornada: 0-2 
Resultat global: 0-3 
Fenerbahçe- OLYMPIACÒS 
Tornada: 1-0 (2-3) 
Resultat global: 3-3 


Eleccions s 


al Parlament 
de Catalunya 


VOT PER CORREU 


Fins al 2 de maig 


p - 
Si desitges votar per correu, 
ho has de sol-licitar. 


Pots fer-ho presencialment a qualsevol 
oficina de Correus o per via telemàtica, 
amb certificat electrònic reconegut, a 
través del web correos.es 


(II) Generalitat 
: W% de Catalunya 
eleccionsparlament.cat 

EE 
Bea Ortiz ASTRALPOOL SABADELL 


CoS e 
Martina Terré cn SANT ANDREU 


D 
Anni ESpar ASSOLIM CN MATARÓ 


“Hem de sortir 
confiades i tenir 
les idees clares” 


EL RIVAL- "El Sant Andreu ha fet un 
bon bloc i està fent molt bona temporada. 
Només ha perdut un partit i als penals" 


“Som un bloc, 
Cadascuna amb 
el seu rol" 


EL RIVAL - "Hem de marcar el nostre 
estil de joc i no anar a remolc del 
Sabadell. Ens veiem capaces de guanyar" 


“És positiu haver 
viscut la final de 
l'any passat" 


EL RIVAL - "En la semifinal contra 
l'Olympiacòs la clau serà fer una bona 
defensa i minimitzar les errades" 


Xavier Agustí 
SABADELL 


Xavier Agustí 
BARCELONA 


Xavier Agustí 
MATARÓ 


ea Ortiz (1995), formada en el Rubí i, després 
d'un parèntesi, en el CN Terrassa, vol sumar la 
seva tercera Champions amb el Sabadell (2019 
i 2028). El conjunt vallesà jugarà la primera se- 
mifinal de la Champions a la Nova Escullera (CN Barce- 
lona) demà contra el Sant Andreu (12 h, Esport8). 


Onzena participació en les tretze últimes fases finals 
europees. El Sabadell arriba al seu hàbitat habitual? 
Per a mi em sembla que serà la cinquena, però mai 
t'acostumes a jugar una fase final del nivell d'exigència 
de la Champions. Es cert que ja saps què et trobaràs en- 
cara que tinguis rivals diferents. Saps quina competició 
ésila seva importància, ets conscient del que t'hi jugues 
i, vulguis o no, és un factor positiu. 


artina Terré (2002) és el referent de la por- 
teria del CN Sant Andreu, la gran sensació 
del curs i que s'estrenarà en una final a qua- 
tre de la Champions. S'enfrontaran contra 
el sis vegades campió i defensor del títol, lAstralpool Sa- 
badell, en la semifinal catalana de dissabte (12 h). 


L'any passat no havien jugat competició europea i 
aquest curs ja són a la final a quatre de la Champions. 
Déu-n'hi-do el salt de l'equip2 

Era un dels objectius. L'any passat, tot i que no vamju- 
gar competició europea, ens vam classificar per ser-hi, i 
aquest curs el club va fer uns fitxatges molt promete- 
dors i amb l'ambició de ser on som ara. 


Bea Ortiz, durant l'entrenament d'ahir El cns 


Pensa que aquest fet, l'experiència d'aquest equip en 
les grans cites europees, i la inexperiència del Sant An- 
dreu pot ser determinant en la semifinal2 

No sabria dir-t'ho. El Sant Andreu ha fet un bon bloc, es- 
tà fent una molt bona temporada, i ha guanyat pràctica- 
ment tots els partits tant en la lliga com en la Cham- 
pions. Està treballant molt bé, però nosaltres també sa- 
bem el que hem de fer. No serà gens fàcil, però hem de 
tenir les idees clares i sortir confiades. 


Quins aspectes destacaria del seu rival2 

De fet, amb moltes jugadores del Sant Andreu estem 
juntes en la selecció. Són jugadores molt potents, amb 
bon contraatac i llançament, i que poden ser decisives 
en un partit, i a més amb la Martina Terré a la porteria. 


Amb un equip amb tantes internacionals, com porten 
la càrrega de competicions en un curs tan atípic2 
Està sent complicat i molt dur tant físicament com 
mentalment. Gairebé no hem parat des del setembre i 
en algun mes hem arribat a jugar fins a deu partits. I 
després de la Champions continuarem igual, perquè el 
dissabte 27 ja tenim partit de lliga a Mataró, i després, 
la copa de la Reina, els play-offi els Jocs. Hem treballat 
molt anys per a això. E 


Amb la selecció espanyola ja ha disputat grans finals 
internacionals, però aquesta és la primera de clubs. 
Com ho està vivint2 

Es molt diferent. A la selecció el nivell d'exigència és 
molt alt i aquí també, però pots continuar amb el teu dia 
a dia habitual. Ets a casa i estic gaudint molt de l'expe- 
riència. Mai a la vida havia guanyat tants partits a la lli- 
ga, i ara també a la Champions. 


Era una temporada amb moltes cares noves. Quin és el 
secret del bon encaix de totes plegades2 

Sí, hi havia moltes incorporacions, però moltes ens co- 
neixem dels campionats de categories amb la selecció. 
Cadascuna sap el seu roli som un bloc de tretze jugado- 
res. Totes juguen i totes aporten. 


Quin és el sostre2 

De moment no el veiem. Segur que hi haurà un moment 
en què algú ens pararà els peus, però ara mirem el Saba- 
dell i ens veiem capaces de guanyar. 


El Sabadell està bregat en moltes fases finals euro- 
pees. De què depenen les possibilitats de superar-lo2 
Som un equip molt explosiu i fins ara està costant que 
els equips ens aguantin tot el partit. Hem d'intentar 
marcar el nostre estil i no anar a remolc del Sabadell. El 


nni Espar (1998) va conquerir quatre Cham- 

pions en la seva etapa al CN Sabadell i ara per- 

sisteix per assolir la primera en les files de l'As- 

solim Mataró. L'any passat se'n va quedar a les 
portes en la final de Can Llong i aquest cop no vol deixar 
escapar l'oportunitat. El primer escull serà l'Olympiacòs 
en la semifinal de demà (14 h, Esport 8). 


Quan va conèixer el resultat del sorteig ja li va semblar 
bé jugar les semifinals contra l'Olympiacòs. Per què? 
Sí, perquè al Sabadell i al Sant Andreu ja els coneixem 
molt bé i juguem moltes vegades al cap de l'any, iem 
semblava que poder variar estava bé. No només a l'hora 
de jugar el partit, sinó les setmanes prèvies de prepara- 
ció i d'entrenament, encara que sigui per poder variar 


Anni Espar, a la piscina del CN Mataró El JUANMA RAMOS 


una mica els noms de les jugadores i la tàctica. 


Amb el mateix bloc que el curs passat, l'experiència de 
Can Llong del 2023 suposarà un punt favorable? 

Sí, però l'Olympiacòs tampoc no ha fet pràcticament 
canvis, fa molts anys que juguen juntes i aquest avan- 
tatge també el tenen elles. En tot cas, segur que és posi- 
tiu haver viscut l'experiència d'haverjugat plegades la 
final de Can Llong de l'any passat. 


A l'Olympiacòs ja el van superar en els dos partits de 
quarts de l'any passat (9-11 i 15-12). Creu que les semifi- 
nals poden ser molt diferents2 

Mentalment ens poden anar bé aquests precedents, pe- 
rò en cap cas ens podem relaxar perquè és una nova 
temporada i elles, fins i tot, estan jugant millor. La clau 
serà fer una bona defensa i minimitzar les errades. 


Per les informacions que han transcendit, sembla que 
difícilment podran mantenir el bloc per l'any vinent. Ha 
arribat l'hora que el CN Mataró alci el títol de la Cham- 
pions2 

Exacte. Ha de ser l'any. S'ha de viure el moment i sa- 
bem que aquesta oportunitat amb el mateix equip no la 
podrem repetir. Hem d'intentar gaudir al màxim i apro- 
fitar ara el gran grup de jugadores que tenim. E 


BÀSQUET 

La calellenca Mario- 
na Ortiz, MVP. La ba- 
se de Calella del Casa- 
demont Saragossa 
Mariona Ortiz (1,81 m, 
1992) ha estat desig- 
nada com la MVP de la 
Lliga Femenina. Ortiz 
ja havia estat inclosa 
en el cinc ideal al cos- 
tat de la jugadora de 
l'Spar Girona Regan 
Magarity i de Sika Ko- 
né (Avenida), Leo Fie- 
bich (Casademont)i 
Queralt Casas (Valèn- 
cia). Ortiz ha jugat 33 
partits amb una mitja- 
na de 24,56 minuts, 78 
punts, 5 rebots i 3,8 
assistències. La cata- 
lana acredita una valo- 
ració d'11,2. La pivot 
del Celta Murjanatu 
Musa (1,88 m, 2000) 
ha estat la jugadora re- 
velació, guardó al qual 
també aspirava la ju- 
gadora del Cadí la Seu 
Júlia Soler. m 


POLÍTICA ESP. 


Propostes de la UEC. 
La Unió d'Esports de 
Catalunya (UEC) va 
presentar ahir un con- 
junt de propostes per 
potenciar l'esport a 
Catalunya. La UEC re- 
clama actuacions con- 
cretes en l'àmbit de fi- 
nançament, fiscalitat, 
ocupació, digitalització 
i demana destinar l'190 
del pressupost de la 
Generalitat a políti- 
ques esportives. El 

Tennis. Barcelona Open Banc Sabadell. El francès de 19 anys Arthur 
Fils, entrenat per Sergi Bruguera, elimina el botxí de Rafa Nadal 


De Minaur perd el fil 


Joan Martí 
BARCELONA 


El francès de 19 anys Art- 
hur Fils (16) va protago- 
nitzar, just en l'últim par- 
tit d'una jornada del Bar- 
celona Open Banc Saba- 
dell que fins aquell mo- 
ment era de resultats pre- 
visibles, la gran sorpresa 
dels vuitens de final elimi- 
nant el botxí de Rafa Na- 
dal, l'australià Alex de Mi- 
naur (4): 7-5i6-2 en 1h84. 
El deixeble de Sergi Bru- 
guera, la nova perla del 
tennis francès, s'enfronta- 
rà avui en els quarts de fi- 
nal al serbi Dusan Lajovic, 
dirigit des de fa anys per 
Josep Perlas, en un derbi 
d'entrenadors catalans. El 
balcànic es va desfer del 
malagueny Alejandro Da- 
vidovich —7-6 (10) 8-6 i 6- 
1—, que l'any passat va 
caure en els quarts contra 
Carlos Alcaraz. 

El noruec Casper Ruud 
(8), triple finalista de gran 
eslam i recent finalista a 
Montecarlo, torneig en el 
qualva batre Novak Djoko- 
vic en la semifinal, va su- 
perar l'australià Jordan 
Thompson (14) per 6-1 i 
6-4 i se les heurà amb l'ita- 
lià de 28 anys Matteo Ar- 
naldi, que va eliminar l'ar- 
gentí procedent de la prè- 


Cop de dreta del francès Arthur Fils El Bo8s 


Quarts de final 


PISTA RAFA NADAL. 12.30 h 
(12) C. Norrie - (13) T. Etcheverry 
M. Arnaldi - (3) C. Ruud 


No abans de les 16 h 
F. Diz - (5) S. Tsitsipas 
(16) A. Fils - D. Lajovic 


via Marco Trungelliti per 
6-8 i 6-0, molt superior en 
el primer parcial contra 
un rival que es va guanyar 
algun xiulet per la seva ac- 
titud. Thompson va millo- 
rar una mica en el segon 
set buscant amb el seu ser- 
vei el revés de Ruud -la 


restada és el punt més fe- 
ble del noruec- però no en 
va fer prou. 


Tsitsipas va fort 

En el darrer partit de la 
central, elrecent campió a 
Montecarlo, Stefanos 
Tsitsipas (5), va derrotar 
l'andalús Roberto Carba- 
llés, que es va avançar amb 
un break en el cinquè joc, 
però que va acabar claudi- 
cant: 7-5 i 6-8. El grec, que 
presenta candidatura en 
el torneig en què va fer 
eclosió, se les heurà amb 
l'argentí Facundo Díaz, 
botxí de l'hongarès Fabian 


Marozsan (17) per 8-6, 6-8 
i 6-1. El castellonenc Ro- 
berto Bautista, per la seva 
banda, va perdre per 6-4 i 
6-8 contra el britànic Ca- 
meron Norrie (12), que va 
celebrar el seu triomf 200 
ATP. Curiosament, Bau- 
tista havia arribat a les 
400 victòries amb el 
triomf anterior. El rival de 
Norrie serà l'argentí To- 
mas Etcheverry (18), que 
es va desfer del nord-ame- 
ricà Brandon Nakashima, 
l'home que dilluns va vèn- 
cer el rus Andrei Rublev 
(2) per 8-6, 7-6 (5) i 6-4 en 
una marató de 8h10. E 


Hoquei sobre patins. Copa femenina. El conjunt lleidatà venç el Corunya en la pròrroga, 
mentre que el Manlleu perd en el temps suplementari contra el Telecable Gijón, el campió 


El iana s 


Albert Camps 
VILAFRANCA DEL PENEDÈS 


El Vila-sana Coop. d'Ivarsi 
el Telecable Gijón disputa- 
ran la primera semifinal 
de la copa femenina, des- 
prés d'haver guanyat en la 
pròrroga els seus partits 
de quarts de final de la pri- 
mera jornada de la compe- 
tició del RO que s'està dis- 
putant a Vilafranca del Pe- 
nedès. En tots dos partits 
va costar molt marcar 
gols, el temps reglamenta- 
ri va finalitzar amb el 0-0 
inicial, i els resultats es 
van decidir en el temps 
afegit. El conjunt lleidatà 
va guanyar per 1-0 el Co- 
runya, i l'equip asturià, 

que defensa el títol, va su- 
perar el Martinelia Man- 
lleu per 2-0. 

El Vila-sana va dominar 
i va disposar de més i mi- 
llors ocasions, però no va 
trobar el camí del gol. El 
Corunya va fer una bona 


dE 

defensa i la seva portera 
catalana Ari Escalas va fer 
aturades de mèrit. Fins a 
tres rematades del con- 
junt lleidatà van anar al 
pal. Es va arribar al final 
dels 50 minuts reglamen- 
taris amb un empat a zero 


golsi esva disputar la pròr- 
roga. La tònica es va man- 
tenir fins a dos minuts del 
final, quan Maria Felamini 
va marcar l'1-0 amb un 
Xut des de lluny. 

El Manlleu va saber 
mantenir a ratlla el cam- 
pió amb una bona defensa 
i també va saber buscar les 
seves ocasions en atac. El 
O-Oinicial no es va mourei 
es va arribar al temps su- 
plementari. En la primera 
meitat de la pròrroga el 
Telecable va marcar l1-0. 
En els darrers minuts el 
conjunt osonenc va atacar 
amb cincjugadores i sense 
porterai el 2-O va arribar a 
15 segons de la fi, a porte- 
ria buida. E 


Telecable 

Martinelia Manli. 
TELECABLE: Hidalgo, Lolo, Piquero, 
Almaidea i Ferreira -inicial-, Roces, Fer- 
nández, Cobian, Igualada i Novo. 
MARTINELIA MANLLEU: Alonso, 
López, Castellví, Comas i Rubio -inicial-; 
Garciolo, Codinach, Matas, Angrill i Igle- 
sias. 
GOLS: 1-0 (54') Lolo. 2-0 (60') Roces. 
ÀRBITRES: D. Cantos i O. Garriga. 


FALTES: 8 del Telecable i 5 del Man- 
lleu. 


Vil. Coop. d'Ivars 
HC Corunya 
VILA-SANA COOP. D'IVARS: Co- 
elho, Silva, Barcons, Agudo i Victoria 
Porta -inicial-, Planella, Felamini, Maria 
Porta, Gómez i Salvat. 
HC CORUNYA: Escalas, Gaete, Garro- 
te, Muñoz i Bulló inicial-, Franci, Martín, 
Paz, Diz i Caretta. 
GOL: 1-0 (58) Felamini. 
ÀRBITRES: R. Burgos i G. Valpuesta. 


FALTES: 8 del Vila-sana i 5 del Coru- 
nya. 


FÓRMULA 1 


Arriba la primera 
cursa a l'esprint. La 
primera cursa a l'es- 
print d'aquesta tempo- 
rada arriba en el GP de 
la Xina, que es disputa 
a partir d'avui a Xan- 
gai. Max Verstappen i 
el seu Red Bull busca- 
ran un triomf en un cir- 
cuit on no ha guanyat 
mai. La Fórmula 1 no 
ha visitat Xangai des 
del 2019 perquè es van 
cancel-lar les curses 
del 2020 al 2023 per la 
pandèmia. Hi haurà 
poc temps per provar 
la pista, ja que només 
hi ha un entrenament. 
Demà es fa la cursa a 
l'esprint i diumenge, la 
de gran premi. El 


TENNIS 


Badosa es retira a 
Stuttgart per lesió. 
Paula Badosa es va 
tornar a retirar d'un 
partit per lesió, la ter- 
cera vegada aquest 
any. Aquest cop va ser 
en els vuitens del VVTA 
500 de Stuttgart per 
uns problemes a la cui- 
Xa esquerra. L'empor- 
danesa va jugar contra 
Aryna Sabalenta (2) i 
després de 2h22 de 
lluita va mantenir el 
partit anivellat amb un 
7-6 (4), 4-6 i 3-3 (30- 
0). m 


HANDBOL 


Els germans Cikusa 
renoven fins al 2027. 
Els germans bessons 
Petar i Djordje Cikusa 
van renovar amb el 
Barça fins al 30 de 
juny del 2027, i tots 
dos seran jugadors del 
primer equip. Fins al fi- 
nal d'aquesta tempo- 
rada, els dos jugadors 
mantindran fitxa de 
l'equip filial. Els bes- 
sons de Bordils, de 18 
anys, van arribar al 
Barça quan eren infan- 
tils. Djordje va debutar 
en el primer equip el 
2022 i Petar, aquesta 
temporada. mi 


FUTBOL SALA 


Ferrão torna després 
de vuit mesos. Ferrão 
va rebre l'alta mèdica i 
tornarà a jugar amb el 
Barça després de vuit 
mesos de baixa per le- 
sió. Estarà disponible 
per al partit d'avui con- 
tra el Betis (20.30 h). 
Ferrào va ser operat de 
la ruptura parcial al 
tendó d'Aquil-les del 
turmell esquerre 
l'agost del 2023. m 


Pares i mares 


R etirada per complet del món del bàsquet —a excepció dels 
partits de la Penya, on assistir com a espectadora segueix 
sent sagrat siguin quins siguin els resultats del primer equip 
masculí—, el meu vincle amb l'esport eslimita des de fa set anys 
al del paper de mare d'un nen que practica futbol amb l'únic 
ànim de passar-s'ho bé. Així que avui vinc a parlar de l'univers 
dels pares i les mares del futbol i a demanar empatia amb un 
col-lectiu que quan arriba aquesta època de l'any sofrim una 
angoixa col-lectiva que la resta no ho voldríeu saber. A què es 
deu aquesta situació? Dones que estem a mitjans d'abril —sí, sí, 
abril—, amb la temporada encarant la recta finali encara no sa- 
bem a quin equip, o a quina lletra, perquè tothom sap com va 
això de la jerarquia de les lletres, jugaran els nostres fills l'any 
que ve. Els que ara són a l'A, confien repetir. Els que són al B, C, 
Di així fins a tantes lletres com els clubs van ser capaços de 
crear —qualsevol dia veurem un benjamí Z si els pares pa- 
guen—, tenen l'esperança de ser repescats en un nivell supe- 
rior. Inomés resten cinc o sis partits de lliga i no hem desxifrat 
elfutur dels menors. Algú es pensa que es pot viure amb aques- 
ta ansietat? És que, per a més inri, com que no sabem l'equip, 
tampoc no sabem qui serà l'entrenador (aquí obro parèntesi 
per aclarir que no podem parlar de l'entrenadora perquè ja se 
sap que elles, les entrenadores, com a màxim poden aspirar a 
entrenar noies, fins i tot en futbol formatiu). Necessitem al 
més aviat possible posar nom i cara al jove -normalment vore- 
gen la vintena d'anys— que agafarà les regnes de l'equip per ex- 
plicar-li de forma clara i diàfana com han de jugar els nostres 
fills, quina és la posició del camp on més rendeix cada nen i 
quin número de samarreta li porta sort. Que molts de nosal- 
tres, dels pares iles mares, no havíem trepitjat un camp de fut- 
bolen la nostra infantesa però ara, gràcies als nostres fills, po- 
dríem parlar de tu a tu amb el mateix Pep Guardiola. 

Ija és ben normal que estiguem així de nerviosos a aquesta, 
alçada de la pel-lícula perquè, qui més qui menys, té ofertes so- 
bre la taula per marxar a un altre club. Que ja sabem que no és 
Jürgen Klopp qui s'ha fixat en ells, però és que qui té interès a 
incorporar-lo a les seves files és el club del barri del costat i ens 
ofereix la lletra A, ens promet minuts perquè ells sí que han 
vist les autèntiques qualitats delnen i ens regala les mitgetes. I 
el coordinador diu que, si venim, intentarà també que la sa- 

marreta d'entrenament ens surti de franc. Ara que sabem que 
hiha més equips seguint la seva evolució, se'ns afegeix un pati- 
ment extra: que el nen no es lesioni, i encara menys fent lani- 
mal al parc. Així que fora patins i patinets, fora partits infor- 
mals amb els amics de classe on s'hi deixen la pell i els genollsi 
fora qualsevol activitat de contacte. Ja farà de nen quan tingui 
vint anys, si és que al final resulta que aquells que et regalaven 
les oides amb les virtuts del teu fill estaven més aviat equivo- 
cats. Que ara ha d'estar centrat en el que toca. I el que toca és 
competir al màxim nivell i demostrar no sé ben bé el què, però 
demostrar-ho. I als pares i a les mares ens toca fer-los costat, i 
omplir-los el cap de bones indicacions que els ajudaran a ser 
millors futbolistes i millors persones. Que algunes encara no 
diferenciem un fora dejoc d'una posició legal, ni un lateral d'un 
extrem, però quan es tracta de la millora dels nostres nens es 
produeix el miracle i ens surt la saviesa futbolística per tots i 
cadascun dels porus de la nostra pell. 


Wembley serà 
sempre nostre 


Xei KO; Pep, KO, i Arteta, KO. El pa- 
norama convida a reflexionar. Una 
dura bufetada a l'estil i a l'ADN inculcat a 
la Masia. L'escenari que ha quedat en la 
Champions, certament, no podria ser 
més desolador per al barcelonisme. No- 
més el Dortmund pot caure mínimament 
simpàtic. El Real Madrid, el PSG i el 
Bayern generen autèntica urticària i pen- 
saren un hipotètic desenllaç en la final del 
pròxim 1 de juny genera frustració. Faria 
mal veure Dembélé, Mbappé i Al-Rhelaifi 
aixecar la Champions a Londres. Tampoc 
cauria en gràcia veure somriure Múller, 
Oliver Rahn i companyia. I seria clínica- 
ment perillós que al Madrid de Viníciusi a 
totala claca periodística de Florentino els 
toqués una altra vegada el premi gros. Pe- 
rò, després dels antecedents recents amb 
Loris Rarius, arbitratges grotescos sem- 
pre a favor, remuntades inversemblantsi 
la flor que el Madrid va tornar a tenir di- 
mecres a l'Etihad, ja es pot esperar tot. El 
City va xutar 88 vegades contra la porte- 
ria de Lunin i qui estarà en les semifinals 
éselMadrid. Així ésla vida. L'amenaça del 
doblet blanc de lliga i Champions és real i 
genera pànic. I, a més, a Wembley. Però 
això no ens ho robaran. Wembley sempre 
serà nostre. No ens usurparan el relat. 
Perquè Wembley sempre quedarà lligat al 
barcelonisme. Un estadi emblemàtic unit 
de forma umbilical a Johan i al Dream 
Team, iunit també al Barça de Pep, Messi, 
Xavi i Iniesta, el millor Barça 
de la història. No ens roba- 
ran el simbolisme. Wem- 
bley és casa nostra i el Dort- 
mund hi és ben rebut. 


Oriol Tortajada 

